Fría uppboðssølan av 5000 tonsum av svartkjafti, sum Fiskimálaráðið og Vørn hildu í dag, gekk ikki so væl. Tríggir keyparar høvdu teknað seg, men eingin teirra bjóðaði. Við Kringvarpið sigur ein teirra, Hanus Hansen, reiðari á Nærabergi, at minstiprísurin, sum landið hevði sett, var ov høgur. Til søluna í dag bleiv boðað frá, at minstiprísurin skuldi vera 30 oyru fyri kilo. Hanus Hansen heldur, at 10 oyru fyri kilo sum minstaprís vildi verið meira realistiskur. Sølan, sum skuldi vera í dag, er útsett til í morgin, týsdag, klokkan 11, og tá verður væntandi ein annar minstiprísur galdandi. Sum haldari fart tú atgongd til alt tilfar í blaðinum á netinum, umframt tíðindi. Trýst á "Tekna hald" og skráset teg